„Nu pot să vă spun că inflația este sub control”. Creșterea prețurilor din zona euro accelerează, înaintea unei decizii majore a băncii centrale
Inflația din zona euro a crescut într-un ritm mai accelerat decât se așteptau analiștii, arată datele publicate joi, 31 octombrie, de Eurostat. Creșterea prețurilor a ajuns la ținta Băncii Centrale Europene și le dă muniție nouă celor care argumentează pentru scăderea graduală a ratelor dobânzilor.